**Ipolydamásd Község Önkormányzata Képviselő-testületének**

**7/2018.(XI.12.) önkormányzat rendelete**

**a szociális célú tűzifa támogatási ellátás helyi szabályairól**

Ipolydamásd Község Önkormányzatának Képviselő-testülete az Alaptörvény 32. cikk (2) bekezdés alapján, továbbá a szociális igazgatásról és szociális ellátásokról szóló, többször módosított 1993. évi III. törvény (továbbiakban: Szt.) 10. § (1) bekezdésében, 26. §-ában és 32. § (3) bekezdésében kapott felhatalmazás alapján az alábbi rendeletet alkotja:

**A rendelet célja**

**1. §**

A rendelet célja, hogy az önkormányzat által a Magyarország 2018. évi központi költségvetéséről szóló 2017. évi C törvény 3 melléklet I. 9. pont szerinti a települési önkormányzatok szociális célú tüzelőanyag vásárláshoz kapcsolódó támogatás igénybevételének helyi szabályait megállapítsa, rendelkezzék az ellátás mértékéről, a jogosultság feltételeiről, ellenőrzéséről és igénybevételük céljáról.

**A rendelet hatálya**

**2. §**

(1) E rendelet személyi hatálya Ipolydamásd Község közigazgatási területén élő, a Szt. 3. § (1)-(3) bekezdésében meghatározott személyekre terjed ki.

(2) A jelen rendeletben használt fogalmakra az Szt.-ben meghatározottakat kell használni.

**Szociális célú tűzifa támogatás**

**3. §**

(1) A képviselő-testület szociális célú tűzifa támogatást nyújt, kemény lombos tűzifa formájában **(természetben),** annak a Ipolydamásd község közigazgatási területén lévő lakás tulajdonosának, bérlőjének vagy albérlőjének a kérelmére, lakásának téli fűtésével kapcsolatos kiadásai enyhítéséhez, ha lakása fával fűthető és aki

- a) [a szociális igazgatásról és szociális ellátásokról szóló törvény](http://www.opten.hu/loadpage.php?dest=OISZ&twhich=221785#sid256) szerinti aktív korúak ellátására, időskorúak járadékára, vagy - tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult előnyt élvezzen,

- b) [a gyermekek védelméről és a gyámügyi igazgatásról szóló törvényben](http://www.opten.hu/loadpage.php?dest=OISZ&twhich=1321#sid256) szabályozott halmozottan hátrányos helyzetű gyermeket nevelő család élvezzen előnyt.

- c) a szociális igazgatásról és szociális ellátásokról szóló törvény szerinti foglalkoztatás helyettesítő támogatásban, közgyógyellátásban részesül,

- d) rendszeres gyermekvédelmi kedvezményben részesül,

- e) nyugdíj előtt álláskeresési segélyben részesül,

- f) akinek háztartásában az egy főre számított havi jövedelemhatár nem haladja meg az öregségi nyugdíj mindenkori legkisebb összegének 250 %-át.

(2) Előnyt élvez az, aki családjában gyermeket/gyermekeket nevel.

(3) Az önkormányzat a szociális célú tűzifában részesülőtől ellenszolgáltatás nem kér.

(4) A támogatás mértéke a benyújtott kérelmek alapján kerül meghatározásra, de háztartásonként nem lehet több 5 m3 tűzifánál.

**A támogatás igénylésének menete**

**4. §**

(1) A támogatás megállapítása iránti eljárás e rendelet 1. melléklet szerinti formanyomtatvány kitöltésével és benyújtásával indul.

(2) A támogatás iránti kérelmet 2018. december 14. napjáig lehet benyújtani a Márianosztrai Közös Önkormányzati Hivatal Ipolydamásdi Ügyfélszolgálatánál (2631 Ipolydamásd, Fő u. 85.). A határidő jogvesztő.

(3) A kérelem mellé csatolni kell a 3. § (1) bekezdésében szereplő támogatást megállapító határozatot, amennyiben azt nem a polgármester hozta.

(4) A kérelemhez csatolni kell a háztartás minden tagjára vonatkozó, a kérelem benyújtás napját megelőző hónap jövedelméről szóló jövedelemnyilatkozatot, jövedelemigazolást, vagy egyéb a jövedelem igazolására alkalmas iratot.

(5) A polgármester a kérelmek vizsgálata során figyelembe veszi a kérelmező tényleges és valós szociális és életkörülményeit. Megvizsgálja, hogy a kérelmező bejelentett lakó- vagy tartózkodási helyén életvitelszerűen él-e.

(6) Amennyiben a polgármester vitatja a kérelemben szereplő adatok hitelességét, környezettanulmány készítését rendelhet el, hiánypótlást kérhet.

(7) A támogatás ugyanazon ingatlanra csak egy jogosultnak állapítható meg, függetlenül a lakásban élő személyek és háztartások számától.

(8) A polgármester azon kérelmek esetében, amelyek azonos lakcímre kerültek benyújtásra, de más személy(eke)t tüntettek fel a háztartás tagja(i)kén, megvizsgálja, hogy az ingatlan(ok) helyrajzi száma és a lakcím egyezőségét mutat-e. Amennyiben megállapítható és hitelt érdemlően bizonyítható, hogy azonos lakcímen különböző helyrajzi számú ingatlan található, a polgármester e § (7) bekezdéstől eltérően pozitív elbírálásban részesíthet több kérelmet is.

(9) Nem jogosult tüzelőfa-támogatásra az a kérelmező, akinek lakás tűzifával nem fűthető.

**Hatásköri és eljárási rendelkezések**

**5. §**

(1) A kérelem elbírálása a polgármester hatáskörébe tartozik, aki a támogatásról legkésőbb 2019. január 15. napjáig dönt.

(2) A döntést követő 20 munkanapon belül a polgármester gondoskodik a tűzifa kiszállításáról.

(3) A tűzifa kiszállítása ingyenes.

(4) A tűzifa átvételét a jogosult a rendelet 2. mellékletét képezi átvételi elismervény aláírásával igazolja.

**A támogatás forrása**

**6. §**

A támogatás kizárólagos forrása a Belügyminisztérium által megállapított és a benyújtott pályázat által elnyert bruttó 960.120,- Ft összegű vissza nem térítendő egyszeri támogatás, 54 m3 kemény lombos tűzifa formájában, valamint az önkormányzat által biztosított bruttó 68.580,- Ft saját forrás.

**Egyéb rendelkezések**

**7. §**

Ez a rendelet a kihirdetését követő napon lép hatályba és 2019. május 31-én hatályát veszti.

Ipolydamásd, 2018. november 5.

**Rományik Ferenc Bahil Emilné dr.**

polgármester jegyző

A rendelet kihirdetve: 2018. november 12.

**Bahil Emilné dr.**

jegyző

7/2018.(XI.12.) rendelet 1. melléklete

**Szociális tűzifa támogatás igényléséhez kérelem**

**A kérelem benyújtásának határideje: 2018. december 14.! A határidő jogvesztő!**

A kérelem aláírás nélkül nem fogadható be!

A jogosultsági feltételek igazolására azokat a dokumentumokat, amelyet a Hivatal nyilvántartásában fellelhetőek, nem kell csatolni!

A hiányosan kitöltött kérelem esetén a hiánypótlási határidő a hiánypótló végzés kézhezvételétől számított 8 nap, melynek eredménytelen eltelése esetén az eljárás megszüntetésre kerül!

A rendeletben meghatározott határidő túl benyújtott kérelem elutasításra kerül!

**1. A kérelmező személyre vonatkozó adatok:**

Név: …………………………………………………………………………………………..

Születési név: …………………………………………………………………………………

Anyja neve: …………………………………………………………………………………..

Születési hely, év, hó, nap: ……………………………………………………………………

Lakóhely[[1]](#footnote-1): ……………………………………………………………………………………

Tartózkodási hely[[2]](#footnote-2): ………………………………………………………………………….

Társadalombiztosítási Azonosító Jele: ………………………………………………………..

Telefonszám (nem kötelező megadni): ……………………………………………………….

**2. A jogosultsági feltétel** (jelölje x-el, hogy mely jogosultsági feltétel alapján kéri a támogatás megállapítását):

a) aktív korúak ellátásában részesülök,

b) idős korúak járadékában részesülök,

c) települési támogatásban részesülök,

d) rendszeres gyermekvédelmi kedvezményben részesülök,

e) a gyermekek védelméről és a gyámügyi igazgatásról szóló törvényben szabályozott halmozott hátrányos helyzetű gyermeket nevelek

f) a szociális igazgatásról és szociális ellátásokról szóló törvény szerinti foglalkoztatás helyettesítő támogatásban, közgyógyellátásban részesülök,

g) nyugdíj előtt álláskeresési segélyben részesülök,

f) akinek háztartásában az egy főre számított havi jövedelemhatár nem haladja meg az öregségi nyugdíj mindenkori legkisebb összegének 250 %-át.

3. A kérelmezővel egy háztartásban (ingatlanban) élő személyek száma: …… fő

|  |  |  |  |
| --- | --- | --- | --- |
| Név (születési név) | Születési hely, idő | Anyja neve | Megjegyzés\* |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\* Ebben az oszlopban kell feltüntetni, ha

- gyermekre tekintettel gyermekgondozási segélyt, gyermeknevelési támogatást, gyermekgondozási díjat vagy terhességi gyermekágyi segélyt folyósítanak,

- 16-20 év közötti gyermek nem jár oktatási intézménybe, de önálló keresettel még nem rendelkezik, vagy

- életkortól függetlenül a tartós betegség vagy fogyatékosság fennállását, amennyiben ez az állapot a gyermek 25. életévének betöltését megelőzően is fennállt.

**4. Jövedelmi adatok**

Jövedelmi igazolásokat mellékelni kell!

|  |  |  |  |  |  |  |
| --- | --- | --- | --- | --- | --- | --- |
| **A jövedelem típusa** | **Kérelmező** | **Házastársa (élettárs)** | **Háztartás további tagjai** | | | |
| **1.** | **2.** | **3.** | **4.** |
| 1. Munkaviszonyból és más foglalkoztatási jogviszonyból származó |  |  |  |  |  |  |
| 2. Társas és egyéni vállalkozásból, őster-melői, illetve szellemi és más önálló tevé-kenységből származó |  |  |  |  |  |  |
| 3. Alkalmi munka-végzésből származó |  |  |  |  |  |  |
| 4. Táppénz, gyermek-gondozási támogatás |  |  |  |  |  |  |
| 5. Nyugellátás és egyéb nyugdíjszerű rendszeres szociális ellátások |  |  |  |  |  |  |
| 6. Önkormányzat és munkaügyi szervek által folyósított ellátások |  |  |  |  |  |  |
| 7. Egyéb jövedelem |  |  |  |  |  |  |
| 8. Összes jövedelem |  |  |  |  |  |  |

**5. Nyilatkozatok**

Büntetőjogi felelősségem tudatában kijelentem, hogy a kérelmemben közölt adatok a valóságnak megfelelnek.

Hozzájárulok a kérelemben szereplő adatoknak a szociális igazgatási eljárás során történő felhasználásához.

Nyilatkozom, hogy a lakás céljára szolgáló épület, melyre vonatkozóan a támogatási kérelmet benyújtottam tüzelőfával fűthető.

Kijelentem, hogy kérelmem kedvező elbírálása esetén fellebbezési jogomról lemondok.

Ipolydamásd, 201…. ……………………….. …..

……………………………………..

Kérelmező

7/2018.(XI.12.) rendelet 2. melléklete

**ÁTVÉTELI ELISMERVÉNY**

……………………………………………………………………………………………. név,

…………….…………………………………………………………………. szám alatti lakos aláírásommal elismerem, hogy a mai napon Ipolyydamásd Község Önkormányzata Képviselő-testületének a szociális célú tűzifa támogatási ellátás helyi szabályairól szóló 7/2018.(XI.12.) önkormányzati rendelete alapján a polgármester ……/201….(…….) számú határozatával természetbeni juttatásként megállapított ……….. m3. kemény lombos tűzifát ellenszolgáltatás nélkül

**átvettem.**

Ipolydamásd, 201.. …………….. …

.

………………………………… ………………………………………

átadó átvevő

1. Jelölje, hogy kedvező elbírálás esetén hová, melyik címre kéri a kedvezményes tűzifa kiszállítását. [↑](#footnote-ref-1)
2. Jelölje, hogy kedvező elbírálás esetén hová, melyik címre kéri a kedvezményes tűzifa kiszállítását. [↑](#footnote-ref-2)